રાજકારભાર; રાજ્યની વ્યવસ્થા; રાજકારોબાર; રાજકાજ. હરિજનબંધુમાં ગાંધીજી લખે છે કે: જે ચૌદ માણસો ( પ્રધાનો )ના હાથમાં આજે હિંદના રાજવહીવટનાં સૂત્રો છે તેમણે પોતાની હકૂમત હેઠળ વસતી પ્રજાને અન્ન અને વસ્ત્ર પૂરાં પાડવાનાં છે, કરોડોની વસતીને માટે કેળવણીની જોગવાઇ કરવાની છે, આખી પ્રજાને મુલકમાં અવરજવર કરવા માટેની રીતસરની સગવડ પૂરી પાડવાની છે અને દેશની અંદર સુલેહ અને બંદોબસ્ત જાળવવાની જવાબદારી પણ તેમની છે. આપણે સૌ પ્રાર્થના કરીએ કે, એ ચૌદે જણ મળીને એકજીવ થઈ ને પોતાનું કામ ચલાવશે, તેમનાં કોઈપણ કામમાં કોઇને કશું આંગળી ચીંધવાપણું નહિ હોય અને તેમના વહીવટમાં લાંચ રિશ્વતની બદી તેમ જ પક્ષપાતની વાતો ગઇ ગુજરી જેવી બની રહેશે.